जिसे कलंकिनी कह निकाला, उसी ने संवारा बेसहाराें का जीवन
घर से निकाले गए आर्मी से रिटायर को दिया आसरा | रीतुडीहमें रहने वाले राजेंद्र प्रसाद गुप्ता के जीवन में उनकी प|ी और साले ने जहर घोल दिया। अार्मी से रिटायर होने के बाद जो पैसा मिला, वह सब उन्होंने हड़प लिया। राजेंद्र गुप्ता बेसहारा हो गए। राजकुमारी ने उन्हें आसरा दिया। अब वे यहां खुश हैं।
> अनाथ बच्चों को बेटे-बेटियों का प्यार देकर करती है पालन-पोषण
> वृद्ध किन्नरों को वृद्धावस्था पेंशन आदि का लाभ दे सरकार
सुरेन्द्रसावंत | बोकारो
राजकुमारीमहज नौ साल की थी, तब उसने घर छोड़ दिया, जब तक वहां माता- पिता के पास रही, उसे कलंकिनी कहा गया। इस मासूम का दोष इतना था कि वह किन्नर थी। वक्त ने उसकी खूब परीक्षा ली। भटकते-भटकते उसे किन्नरों का आसरा मिला। आज वह दूसरों का सहारा बन चुकी है। लावारिस और बेसहारा बच्चों को अपनाती है। 18 लड़कियों की शादी कर चुकी है। दो अनाथ बच्चों को अपनाया, एक पढ़ रहा और दूसरे की शादी हो चुकी है। वह समाज को बताना चाहती है कि सकारात्मक सोच और पहल की जाए तो सबकुछ संभव है।
गरीब महिला को साड़ी देती राजकुमारी।
रीतुडीह निवासी शंकर शर्मा की वृद्ध माता को चार वर्षों तक अपने घर पर रखा। इस दरम्यान में उन्होंने उस वृद्ध महिला को खिलाया-पिलाया और अपने घर में पनाह दी।
विधायक को बांधी 18 हजार की राखी
राजकुमारीने विधायक विरंची नारायण को रक्षाबंधन के दिन अपना भाई बनाकर 18 हजार की सोने से जड़ी राखी बांधी है। इस पर विधायक ने आश्वासन भी दिया कि इस क्षेत्र में विधायक मद से होने वाले विकास कार्य की देखरेख राजकुमारी ही करेंगी।
सरकार जमीन दे तो खोलेंगी अनाथ आश्रम
राजकुमारीने कहा कि अगर सरकार की ओर से उन्हें जमीन कुछ आर्थिक सहयोग मिल जाता है तो उससे अनाथ आश्रम खोला जाएगा। उन्होंने कहा कि हर किन्नर को गरीबों की सेवा करनी चाहिए। सरकार को वृद्ध किन्नरों को वृद्धावस्था पेंशन आदि का लाभ देना चाहिए, लेकिन वह नहीं मिलता।
यौन शोषण की शिकार युवती का करवाया विवाह
धनबादके मनईटांड़ निवासी शंभु कुमार नामक लड़के ने अपनी भाभी की बहन से प्यार का नाटक कर कई वर्षों तक यौन शोषण किया, लेकिन बाद में शादी से इंकार कर दिया। इसके बाद राजकुमारी ने इस मामले में हस्तक्षेप करते हुए लोयाबाद निवासी उस लड़की की शादी उसी लड़के से करवाई।
राजकुमारी को देवी मानती हैं लड़कियां
किन्नरराजकुमारी मूलत: चंद्रपुरा की रहने वाली है। नौ वर्ष की उम्र में ही वह रीतुडीह आकर बस गई। राजकुमारी ने अब तक 18 अनाथ लड़कियों का पालन- पोषण पढ़ाई- िलखाई करवाकर उन सबकी शादी करवाई। कौशल्या, रिंकू, सरस्वती, मेघा, आरती, जानकी, मंजु, गीता, सावित्री, प्रमिला सहित अन्य लड़कियां राजकुमारी को देवी मानती हैं। अशोक अब 26 साल का हो गया है। उसका विवाह भी हो गया। अशोक सड़क पर कूड़े के ढेर पर पड़ा मिला था। दूसरा शुभम 13 साल का हो गया है। जब वह चार साल का था, तब उसके माता- पिता की मौत हो गई थी। उसे संभालने वाला कोई नहीं था, अब वह 8वीं कक्षा में पढ़ रहा है। वह हमेशा वस्त्र वितरण करती रहती हैं।
hin_Deva hin_Deva hin_Deva hin_Deva san_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva